इसके अलावा आरक्षण फिल्म में सैफ अली खान दलित रोल में नजर आता है। लेकिन उस पर एहसान करने के लिए अमिताभ बच्चन का किरदार फिल्म में है। फिल्म गुड्डू रंगीला में अरसद वारसी को दलित चरित्र के रूप में दिखाया गया है, लेकिन उसकी पहचान साफ नहीं है। मांझी फिल्म में नवाजुद्दीन सिद्दीकी ने एक दलित का रोल किया है, लेकिन दलित पहचान को फिल्म में छिपा लिया गया है। मसान जैसी ऑफ बीट फिल्मों में दलित हीरो बेशक कभी-कभार नजर आ जाते हैं, लेकिन मुख्यधारा में उनका अकाल ही है।